stanford-oval/wikipedia huggingface dataset:
ויויאן וסטווד
ביוגרפיה > השפעה תרבותית

בין לקוחותיה המפורסמים של וסטווד נמנו הנסיכה יוג'יני שלבשה עיצובים של וסטווד לחתונת הנסיך ויליאם וקתרין מידלטון, וקמילה, המלכה-רעיה של הממלכה המאוחדת.
בשנות השמונים העסיקה וסטווד את פטריק קוקס כדי לעצב עבורה נעליים לקולקציה בהשראתו של קלינט איסטווד, מאוחר יותר הוא התפרסם והקים בית אופנה משלו. קוקס עיצב אב טיפוס לנעליים בעלות עקב באורך 22.8 ס"מ). הדוגמנית נעמי קמפבל מעדה בעת שהלכה בהן בתצוגת האופנה של וסטווד בשנת 1993.
עיצוביה של וסטווד הופיעו בסרט משנת 2008 "סקס והעיר הגדולה".
ביוגרפיה > חיים אישיים

וסטווד נישאה בשלישית לסטודנט אופנה לשעבר, אנדרה קרונטהלר. במשך 30 שנה התגוררה וסטווד ברובע למבת' עד שעברה להתגורר עם קרונטהלר באחוזה שהייתה שייכת בעבר לג'יימס קוק.
וסטווד הייתה צמחונית, וב-2014 השתתפה בתשדיר של עמותת זכויות בעלי החיים PETA לקידום תזונה מהצומח, בו יצאה נגד בזבוז המים בתעשיית הבשר.
וסטווד נחשבה לאחת הנשים הכי ידועות בעולם הפאנק ולסמל האייקון לאופנה הבריטית במהלך השנים.
הערות שוליים

↑  Fashion Icon Vivienne Westwood Gets Her Toes Wet in Vegetarian Campaign, PETA, March 18, 2014
| --- | --- |
בקרת זהויות :  NLI: 987007461057805171  PLWABN: 9810697639105606  BIBSYS: 4041152  BNE: XX6036879  BnF: cb13545244n (data)  CiNii: DA09713615  GND: 119339358  ICCU: CFIV238231  ISNI: 0000 0001 2142 2008  LCCN: no96002170  LNB: 000242983  MusicBrainz: 77aabd07-7b40-464f-ad1f-599e818f3ec3  NDL: 001217546  NGV: 7264  NKC: xx0045372  NTA: 175130965  RERO: 02-A023103053  RKD: 230156  SNAC: w64t7q6c  SUDOC: 050770187  TePapa: 61088  Trove: 1531442  ULAN: 500287029  VIAF: 85586601   WorldCat (עם VIAF): 85586601
הרפתקאות איכבוד ומר טוד

| --- | --- |

 מבוסס על:  "הרוח בערבי הנחל" מאת קנת גרהם "האגדה על סליפי הולו" מאת וושינגטון אירווינג
 בימוי:  קלייד ג'רונימי ג'ק קיני ג'יימס אלגר
 הופק בידי:  וולט דיסני
 תסריט:  ארדמן פנר, הארי ריבס, הומר ברייטמן, טד סירס, ג'ו רינלדי, וינסטון היבלר, קנת גרהם, וושינגטון אירווינג 
 עריכה:  ג'ון או. יונג 
 מדבבים:  אריק בלור ג'י פט אומאלי קולין קמפבל קמפבל גרנט ג'ון מקליש קלוד אליסטר בזיל רת'בון בינג קרוסבי
 מדבבים בעברית:  גרסה ראשונה: אוהד שחר יובל זמיר אלברט כהן שמעון כהן דב רייזר עפרון אטקין יעקב בוך איציק סיידוף אלי גורנשטיין שפרירה זכאי גרסה שנייה: אוהד שחר מורן סופר יובל בינדר ניר רון אליעזר וייס יולי סקר אורי זלצמן אלי לולאי
 מוזיקה:  אוליבר ולאס
 אנימטור:  פרנק תומאס, Hal King, Harvey Toombs, Hal Ambro, Hugh Fraser, George Rowley, דון לוסק, Jack Boyd, מרק דייוויס, פרד מור, וולפגנג ריית'רמן, אולי ג'ונסטון, John Sibley, מילט קאהל, וורד קימבל, ג'ון לונסברי, Walt Stanchfield 
 מדינה:  ארצות הברית 
 חברת הפקה:  וולט דיסני הפקות
 חברה מפיצה:  RKO Radio Pictures
 הקרנת בכורה:  ארצות הברית5 באוקטובר 1949 ישראל18 בינואר 1970 (בכורה בטלוויזיה של הרוח בערבי הנחל)ישראל25 בינואר 1971 ישראל24 בנובמבר 2022 (גרסה מדובבת לעברית מלאה, בכורה בדיסני+)
 משך הקרנה:  68 דקות
 שפת הסרט:  אנגלית
 סוגה:  סרט מוזיקלי, סרט פנטזיה, סרט המבוסס על יצירה ספרותית, סרט אנתולוגיה, סרט רוחות רפאים 
 הכנסות:  1.625 מיליון דולר
 תרגום לעברית:  ענבר שי (אולפני אלרום) - האגדה על סליפי הולו
 אתר רשמי
 דף הסרט ב־IMDb
 
הרפתקאות איכבוד ומר טוד או הרפתקאות איקבוד ומר קרפד (באנגלית: The Adventures of Ichabod and Mr. Toad) הוא סרט אנתולוגיה מונפש אמריקאי משנת 1949 שהופק על ידי וולט דיסני הפקות, הופץ על ידי RKO Radio Pictures ובוים על ידי קלייד ג'רונימי, ג'ק קיני וג'יימס אלגר עם בן שרפסטין כמפקח הפקה. זהו הסרט ה-11 שהפיקה חברת וולט דיסני, והוא מורכב משני מקטעים: הראשון מבוסס על ספר ילדים משנת 1908 "הרוח בערבי הנחל", מאת הסופר הבריטי קנת גרהם, והשני מבוסס על הסיפור הקצר משנת 1820 של הסופר האמריקאי וושינגטון אירווינג, "האגדה על סליפי הולו".
הסרט הוא האחרון בעידן סרטי החבילה של האולפנים בשנות ה-40, שיצא אחרי "סלודוס אמיגוס" (1942), "שלושת הקבלרוס" (1944), "הבה לי מוזיקה" (1946), "חופשי ומאושר" (1947) ו"עת הזמיר" (1948). דיסני לא הפיקה סרט חבילה נוסף עד מרץ 1977 עם יציאתו של הסרט "הרפתקאותיו של פו הדב".
החל משנת 1955, שני חלקי הסרט הופרדו, ושודרו כחלק מסדרת הטלוויזיה "דיסנילנד". מאוחר יותר הם שווקו ונמכרו בנפרד בווידאו ביתי.
הוא הסרט היחיד של דיסני בכיכובם של בזיל רת'בון ובינג קרוסבי.
מבנה הסרט

מכיוון שמקטעי ההנפשה של הסרט מבוססים על יצירות ספרותיות, שניהם מוצגים בסצנות לייב אקשן המתרחשות בספרייה כסיפור מסגרת. המקטע הראשון מוצג ומסופר על ידי בזיל רת'בון, והמקטע השני מוצג ומסופר על ידי בינג קרוסבי. דקה רקורדס הוציאה אלבום בשנת 1949 בשם "Ichabod – The Legend of Sleepy Hollow" בהשתתפותו של קרוסבי כדי להיצמד עם יציאת הסרט.
מבנה הסרט > האגדה על סליפי הולו

הסרט מתחיל עם איכבוד קריין שמגיע לסליפי הולו, ניו יורק, כפר קטן מחוץ לטאריטאון הידוע ברדיפת הרוחות שבו, כדי להיות מנהל בית הספר החדש של העיירה. למרות התנהגותו המוזרה, מראהו וגינוניו הנשיים, איכבוד כובש עד מהרה את ליבן של נשות הכפר ויוצר חברויות טובות עם תלמידיו. ברום בונס, גיבור העיירה ההולל והבריון, עושה כמיטב יכולתו כדי לעולל מעשי קונדס על איכבוד. עם זאת, האחרון טוב מאוד בלהתעלם מההתגרויות הללו. יום אחד, איכבוד פוגש ומתאהב באישה בשם קתרינה, בתו היפה של בלטוס ואן טאסל העשיר וארוסתו הלא רשמית של ברום. למרות האובססיה ליופייה של קתרינה, איכבוד רוצה בעיקר לקחת את הכסף של משפחתה לעצמו. ברום, שמעולם לא נתקל באתגר כזה, ממשיך להתחרות מול מנהל בית הספר על ליבה של קתרינה, אך בכל הזדמנות איכבוד מסיים עם ידו על העליונה. קתרינה, בהחלטה להצית את שלהבת היריבות, מזמינה את איכבוד לאירוע החגיגי השנתי שערך אביה לכבוד חג כל הקדושים, מה שגורם לברום לקנא ולכעוס.
שני היריבים מגיעים למסיבה וברום מנסה נואשות לגרום לאיכבוד לרקוד עם אישה אחרת במקום קתרינה, ומאוחר יותר מנסה לגרום לו ליפול דרך דלת המרתף, אך שני הניסיונות גורמים לתוצאה הפוכה. בזמן שכולם סועדים, ברום מגלה שחולשתו של איכבוד היא אמונות טפלות, הוא מחליט לשיר את סיפורו של הפרש בלי ראש האגדי והמרושע. הפרש כביכול רוכב ביערות המפחידים והאפלים בליל כל הקדושים בכל שנה, מחפש ראש חי שיחליף את זה שאיבד, והדרך היחידה להימלט מרוח רפאים זו היא לחצות את הגשר וכך כוחותיו נמוגים. קתרינה מוצאת את השיר מאוד משעשע ואילו איכבוד, לעומת זאת, מתחיל לחשוש להגנתו ולחייו.
כשהוא רוכב הביתה ממסיבת ליל כל הקדושים, איכבוד נבהל מכל צליל ומחזה שהוא שומע ורואה. בעודו עובר בבית הקברות הישן, איכבוד שומע קולות של דהירת סוס המגיע לעברו, אך מגלה שהקול מושמע על ידי קני סוף סמוכים המתנגשים בבול עץ. הוא והסוס שלו פורצים בצחוק, אך צחוקם נקטע על ידי צחוקו המרושע של הפרש בלי ראש, המניף חרב ורוכב על גבו של סוס שחור. לאחר שנרדף ברחבי היער, איכבוד, נזכר בעצת יריבו, רוכב על פני הגשר כדי לעצור את מרדף הרפאים. אבל כשאיכבוד מסתכל מאחוריו, הפרש אכן עוצר ואינו חוצה את הגשר, אך הוא משליך ג'ק-או-לנטרן היישר על פניו של איכבוד.
למחרת בבוקר, הכובע של איכבוד נמצא בגשר ליד הדלעת המנופצת, אבל למנהל בית הספר עצמו לא היה זכר. זמן קצר לאחר מכן, ברום נושא את קתרינה לאישה. מתחילות להתפשט שמועות שאיכבוד עדיין בחיים, נשוי לאלמנה עשירה במחוז מרוחק עם שבעה ילדים שכולם נראים כמוהו. עם זאת, אנשי סליפי הולו סירבו להאמין לכך כי היו בטוחים שהוא נלקח משם על ידי הפרש בלי ראש.
לאחר מכן הסרט מסתיים בתמונה האחרונה של הפרש צוחק, שנהפך לאיור מתוך הספר שנסגר וחוזר אל המדף, כשהמצלמה מתרחקת ממדפי הספרייה והאורות נכבים לפתע. המספר, מבועת ומפוחד, מסיים את דבריו באומרו: "די, אני מסתלק מכאן!".
מדבבים

| דמות | מדבב באנגלית | מדבב בעברית בגרסה הראשונה | מדבב בעברית בגרסה השנייה |
| --- | --- | --- | --- |
| מספר | בזיל רת'בון | אוהד שחר | אוהד שחר |
| מר קרפד | אריק בלור | יובל זמיר | מורן סופר |
| סיריל פראודבוטום | ג'י פט אומאלי | אלברט כהן | יובל בינדר |
| מר מקבדג׳ר | קמפבל גרנט | שמעון כהן | ניר רון |
| מר עכבר | קלוד אליסטר | דב רייזר | אליעזר וייס |
| חולד | קולין קמפבל | עפרון אטקין | יולי סקר |
| שופט | לסלי דניסון | עפרון אטקין | אורי זלצמן |
| תובע | ג'ון מקליש | יעקב בוך | אורי זלצמן |
| שוטר | אדמונד סטיבנס | יעקב בוך | יובל בינדר |
| וינקי | אלק הרפורד | איציק סיידוף | יובל בינדר |
| דוור | אלק הרפורד | איציק סיידוף | ניר רון |
| דמויות נוספות |  | גיל זמק | אוהד שחר |
בטי ברוס, שרלין לייסי, מרי מודר, מייקל מורגן, סאלי מולר, קולין סליי ופאולין סליי דיבבו את קטע המזמור לחג המולד.
| דמות | מדבב באנגלית | מדבב בעברית בגרסה הראשונה | מדבב בעברית בגרסה השנייה |
| --- | --- | --- | --- |
| מספר | בינג קרוסבי | אלי גורנשטיין | אלי לולאי |
| איכבוד קריין | בינג קרוסבי | אלי גורנשטיין | אלי לולאי |
| ברום בונס | בינג קרוסבי | אלי גורנשטיין | יובל בינדר |
| קתרינה | ג'י פט אומאלי | שפרירה זכאי |  |
בדיבוב באנגלית פינטו קולביג (שסיפק את האפקטים הקולים לאיכבוד קריין) תרם את קולו לדמותו של דרדוויל, הסוס של איכבוד, יחד עם קלרנס נאש שגם סיפק את קולו לאבקת שרפה. גלוריה ווד ולולי ג'ין נורמן דיבבו את קטע השירה.
פיתוח

בשנת 1938, זמן קצר לאחר יציאתו לאקרנים של "שלגיה ושבעת הגמדים", האנימטורים ג'יימס בודררו וקמפבל גרנט העלו בפני וולט דיסני את הרעיון ליצור סרט באורך מלא על ספר הילדים "הרוח בערבי הנחל" של קנת גרהם מ-1908. בודררו וגרנט הרגישו שאפשר להפיק את "הרוח בערבי הנחל", עם החיות המואנשות שבו, רק באמצעות הנפשה. כדי לשכנע את דיסני לאשר את הסרט, בודררו וגרנט הכינו סליל לייקה(אנ'), ששילב תמונות סטוריבורד עם דיאלוג דיאלוג לא מעובד שבוצע על ידי חברי צוות ההנפשה. דיסני היה סקפטי, והרגיש שזה יהיה "נדוש נורא", אך עם זאת, רכש את הזכויות באפריל באותה שנה. הסרט נועד להיות סרט סיפורי יחיד באורך מלא עם הכותרת בעלת אותו השם.
לאחר מספר עיכובים עקב שכתוב העלילה, ג'יימס אלגר מונה לביים את הסרט. באפריל 1941, העבודה על הסרט החלה לרקום עור וגידים כאשר אנימטורים וכותבים התפנו מעבודתם ב"במבי", שכמעט הושלם. כאשר שביתת האנימטורים של דיסני הסתיימה באוקטובר 1941, ג׳וסף רוזנברג מבנק אוף אמריקה הציב אולטימטום שבו יתיר הגבלת הלוואה על סך 3.5 מיליון דולר, ובתמורה הוא הורה לאולפנים לצמצם את פעולתם להפקת סרטי הנפשה קצרים ולסיים את הסרטים באורך מלא שכבר היו בשלבי הפקה - "דמבו", "במבי" ו"הרוח בערבי הנחל" - אבל לא יעבדו על אף סרט באורך מלא אחר עד שהאחרונים יופצו וירוויחו בחזרה את העלויות שלהם. כתוצאה, הפקות הסרטים באורך מלא של האולפנים, כולל גרסאות מוקדמות של "עליסה בארץ הפלאות" ושל "היפהפייה והיחפן", הומעטו מאוד בזמן ש"הרוח בערבי הנחל" נשארה בהפקה מכיוון שעבודת ההנפשה כבר החלה. עם זאת, לאחר בחינת צילומי ההנפשה, דיסני החליטה לגנוז את הפרויקט תוך החלטה ש"האיכות הייתה הרבה מתחת לסטנדרט הדרוש כדי להצליח בשוק".
הפקת "הרוח בערבי הנחל" החלה מחדש בשנת 1946. לאחר שירותו הצבאי במלחמת העולם השנייה, האנימטור פרנק תומאס אוייש לתפקיד בימוי קטעים נוספים עבור "הרוח בערבי הנחל" לצד ג'יימס אלגר בתקווה להציל את הפרויקט. על פי הוראותיה המחמירות של דיסני, הסרט קוצר לאורך של 25 דקות. עם זאת, הפרויקט נגנז שוב בעקבות פיטורים באוגוסט 1946. בינתיים, בדצמבר 1946, החלה דיסני בהפקה של סרט הנפשה באורך מלא חדש, עיבוד לסיפור הקצר "האגדה על סליפי הולו" של וושינגטון אירווינג, שהיה אמור להיות מבוים על ידי ג'ק קיני וקלייד ג'רונימי.
בערך באותה תקופה, התפתחו תוכניות לשלב את "הרוח בערבי הנחל" עם "האגדה על עמק האושר" ו"הגרמלינים", סיפור מקורי שפותח על ידי הסופר רואלד דאל, לסרט חבילה שכותרתו "Three Fabulous Characters". כאשר "הגרמלינים" לא הצליח להתממש, הכותרת שונתה לשם "Two Fabulous Characters". לאחר מכן, "האגדה על עמק האושר" נחתך מהפרויקט לטובת שילובו עם "בונגו" בו התאחדו שני הסרטים הקצרים לכדי סרט אחד תחת הכותרת "חופשי ומאושר", שיצא בסופו של דבר בשנת 1947. בשלהי 1947, דיסני החליטה לשלב את "האגדה על סליפי הולו" עם "הרוח בערבי הנחל" לסרט חבילה יחיד, שכן אף אחד מהחלקים לא היה ארוך מספיק כדי להיות סרט באורך מלא. הסרט החדש קיבל מאוחר יותר את השם הסופי שלו "הרפתקאות איכבוד ומר קרפד". במרץ 1948, דווח כי בינג קרוסבי נבחר לספק קריינות למקטע של "האגדה על סליפי הולו", בעוד שבזיל רת'בון נבחר לספק את הקריינות למקטע "הרוח בערבי הנחל".
קבלה > ביקורות

א. ה. ויילר מהניו יורק טיימס שיבח את הסרט ואמר כי "מר דיסני, בסיוע הצוות שלו, כמו המספרים המושלמים בינג קרוסבי ובזיל רת'בון, וצמד יצירות ספרותיות ותיקות, יצר האספה של יצורים מצוירים, אשר, באופן כללי, יש את המאפיינים השובי לב והקסם האישי של יצירות ידועות כמו מיקי מאוס, דמבו ועוד". הרמן שוינפלד מוראייטי הרגיש שהסרט "מדורג בין הסרטים המצוירים באורך מלא הטובים ביותר שיצאו על ידי אולפני וולט דיסני". על "הרוח בערבי הנחל", הוא העיר כי "יש לו יתרון מתוחכם וסאטירי בקומדיה שלו אשר יגביל את ההערכה אליו לקהל הבוגר בלבד. האגדה של אירווינג, לעומת זאת, מוצגת בהתזות צבע ובהטחות רבות של הומור ואלימות אשר יקסמו באופן מהותי לכל קבוצות גיל. יחד הם מרכיבים חבילה סולידית של בידור מגוון".
מגזין לייף כתב שהעיבוד של דיסני ל"הרוח בערבי הנחל" "משמיט את השירה ואת רוב הדקויות, אבל עדיין יש בו מספיק אקשן לילדים ומספיק שנינות לכולם. הוא זריז ומהנה, ולכל אורך הדרך, אירוני וטוב לב. למרות שהחלק של איכבוד מתוך 'איכבוד ומר טוד' טיפשי ומבולבל, החלק של מר קרפד מספיק טוב כדי לשכנע את מעריצי דיסני שהמאסטר הזקן עדיין יכול להפגין את יכולות הניתור והחיוניות שהיו לו לפני המלחמה". מגזין טיים הרגיש באופן כללי שהסרט הוא "כותרת כפולה שאינה אחידה מאת וולט דיסני, ששילב לכדי סרט אחד שתי קלאסיקות ספרותיות שונות". עם זאת, הוא שיבחו במיוחד את "הרוח בערבי הנחל", וכתב: "ההשתוללות העליזה והמהירה הזו שימשה השראה לכמה מהשרטוטים החדשניים ולסאטירה של דיסני". הוא היה פחות פתוח למקטע של "סליפי הולו", וכתב שזה היה "הכי שטחי של דיסני. שאר הסיפור, העוסק באנשים משונים ואגדיים, הוא תפל ופרוזאי".
היסטוריון ומבקר הקולנוע של דיסני, ליאונרד מלטין, שכתב בספרו "The Disney films", כתב כי הסרט היה "אחד מסרטי ההנפשה באורך מלא המתעתעים ביותר של דיסני: במיוחד 'הרוח בערבי הנחל' שיש בו כמה מהעבודות הטובות ביותר שהאולפן עשה אי פעם". מ. פאוסט מ-Common Sense Media נתן לסרט חמישה מתוך חמישה כוכבים, וציין שהסרט מציג "שני סיפורים קלאסיים המסופרים בסגנון דיסני הטוב ביותר". באתר הביקורות Rotten Tomatoes, יש לסרט דירוג חיובי של 94%, על סמך 16 ביקורות, עם ציון ממוצע של 7.4/10. ב-Metacritic, לסרט יש ציון ממוצע משוקלל של 74 מתוך 100, על בסיס של 5 מבקרים, המציין "ביקורות חיוביות באופן כללי".
קבלה > הכנסות

הסרט גרף 1,200,000 דולר בהשכרות ביתיות בארצות הברית ובקנדה. במצטבר, הוא הרוויח 1,625,000 דולר בהשכרות ברחבי העולם.
קבלה > פרסים

הסרט זכה בפרס גלובוס הזהב על הצילום הטוב ביותר בסרט צבעוני.
בישראל

במהלך שנות השבעים פוצל הסרט לשני סרטים קצרים, בהתאם לשני חלקיו. כל מקטע הוצג בנפרד. בשנת 1991 דובב חלקו הראשון של הסרט - "הרוח בערבי הנחל" - ויצא בקלטות תחת הלייבל "דיסני מיני קלאסיקס". על מלאכת הדיבוב הייתה אחראית שפרירה זכאי כשעל הניהול המוזיקלי עמל רוני וייס.
בשנת 2004 דובב לעברית חלקו השני של הסרט - "האגדה על סליפי הולו" - והופץ ב-DVD לצד "בן המלך והעני" (שכלל את דיבובו המקורי) כחלק הראשון בסדרת "אגדות דיסני" מתוך שישה חלקים.
הסרט בצורתו האחידה בגרסה העברית מעולם לא יצא רשמית אך הפך להיות פופולרי באתרי הורדות.
ב-24 בנובמבר 2022 עלה הסרט בדיבוב חדש לספק שירותי הזרמת מדיה דיסני+, כאשר מהמדבבים המקוריים נשאר רק אוהד שחר. בגרסה זו במאי הדיבוב היה רועי גבע. את הדיאלוג תרגמה שחר קדוש ואת השירים אסנת גונן, הוא הופק תחת ענבר עזרא באולפני דאבי דאב.
פארקים ואתרי נופש של דיסני

לסרט יש נוכחות בחלק מהפארקים ואתרי הנופש של דיסני בעיקר באמצעות מתקנים ומסעדות. יש את בית הקפה סליפי הולו, בעיצוב "האגדה על סליפי הולו", הממוקם בכיכר החירות שבממלכת הקסם, בעוד שהסיפור של "הרוח בערבי הנחל" נוכח במסעדת טירת הקרפד הממוקמת בארץ הפנטזיה שבדיסנילנד פריז. באתר הנופש דיסנילנד, המתקן המסע הפרוע של מר קרפד, הממוקם בארץ הפנטזיה שבפארק דיסנילנד, הוא מבוסס על דמותו של מר קרפד, בעוד התהלוכה Frightfully Fun Parade, שבמהלך ההופעה Oogie Boogie Bash, כוללת את הפרש בלי ראש בההרפתקה הקליפורנית של דיסני. הפרש בלי ראש מופיע גם במתקן במהלך מסיבת ליל כל הקדושים הלא כל כך מפחידה של מיקי בממלכת הקסם שבדיסניוורלד.
אמין

ערך זה עוסק בקבוצה של תרכובות אורגניות. אם התכוונתם למשמעות אחרת, ראו .
אמוניה
אמינים הם קבוצת תרכובות אורגניות. אמינים רבים נמצאים בטבע ולהם חשיבות רבה בביולוגיה.
האמינים הם נגזרות של אמוניה (NH3), כשאחד, שניים או כל אטומי המימן מוחלפים באטומי פחמן, וליתר דיוק – בקבוצת אלקיל (שרשרת פחמימנית).
כשאחד או יותר מאטומי הפחמן קשור לאטום חמצן בקשר כפול (כלומר, מהווה קבוצת קרבוניל), אזי משתייכת התרכובת לקבוצת האמידים.
למתן שמות לאמינים, ראו מונחון IUPAC.
סוגי אמינים

נהוג להבדיל בין אמינים ראשוניים (החנקן קשור לקבוצת אלקיל אחת), שניוניים (החנקן קשור לשתי קבוצות אלקיל) ושלישוניים (החנקן קשור לשלוש קבוצות אלקיל). ה-R בנוסחאות המבנה מייצגת קבוצת אלקיל. הקבוצה הפונקציונלית אמינו מוגדרת כ-NH2, ומצויה אם כן רק באמינים ראשוניים.
טרנסאמינציה

תגובת טרנסאמינציה היא תגובה שבה מועברת קבוצת אמינו מתרכובת אחת לשנייה; תגובה זו שכיחה בתאיהם של יצורים חיים. חומצת האמינו אלנין, למשל, הופכת לחומצת הקטו פירובט באמצעות מסירה של קבוצת אמינו. תגובה זו מאפשרת לתאים לנצל חומצות אמינו (כלומר: חלבונים) לשם הפקת אנרגיה; הפירובט שנוצר נכנס ישירות למעגל קרבס, מהחשובים שבמסלולי הפקת האנרגיה בתא.
חימצון

האנזים מונואמין אוקסידאז (MAO) מסוגל בין היתר לחמצן אמינים ראשוניים, שניוניים ושלישוניים.
מעכב מונואמין אוקסידאז חוסם את פעולת ה-MAO.
אמין ראשוני
אמין שניוני
אמין שלישוני
פיקוד המבצעים המיוחדים של ארצות הברית

| --- | --- |

סמל הפיקוד
 פרטים
 כינוי:  USSOCOM
 מדינה:  ארצות הברית ארצות הברית
 בסיס האם:  פלורידה בסיס חיל האוויר מקדיל, פלורידה
 אירועים ותאריכים
 תקופת הפעילות:  16 באפריל 1987 – הווה (37 שנים)
 מלחמות:  מבצע טופר העיט מבצע זעם דחוף מבצע מטרה צודקת מלחמת המפרץ מבצעי ארצות הברית בסומליה ובהם קרב מוגדישו מבצע "שמירת דמוקרטיה" בהאיטי המלחמה באפגניסטן קרב טורה בורה מבצע אנקונדה המלחמה בצפון-מערב פקיסטן מלחמת עיראק מבצע חנית נפטון  מבצע קיילה מולר
 נתוני היחידה
 כוח אדם:  70,000
 פיקוד
 יחידת אם:  מחלקת ההגנה של ארצות הברית
 דרגת המפקד:   גנרל
 מפקד נוכחי:  גנרל בריאן פנטון
פיקוד המבצעים המיוחדים של ארצות הברית (באנגלית: United States Special Operations Command; בר"ת: USSOCOM), הוא אחד מהפיקודים הקרביים המאוחדים של מחלקת ההגנה של ארצות הברית.
הפיקוד מתכנן ומפעיל מבצעים מיוחדים על פי הנחיית הנשיא או מזכיר ההגנה. תפקידו "לספק לכוחות המבצעים המיוחדים יכולת מלאה להגן על ארצות הברית ועל האינטרסים שלה". פעולות אלה עשויות להתנהל בזמן שלום או במהלך פעולות איבה. בראש הפיקוד עומד קצין בדרגת גנרל 4 כוכבים.
יעוד ומשימות

יעוד הפיקוד "להכשיר ולהפעיל את מערך כוחות המבצעים המיוחדים של ארצות הברית לביצוע מבצעים מיוחדים נגד גורמים מדינתיים ולא-מדינתיים, כדי להגן ולקדם את מדיניות ומטרות ארצות הברית".
משימותיו כוללות:
פעולה ישירה (DA) - "פשיטות קצרות והתקפות בקנה מידה קטן המתבצעות בסביבות עוינות, מוכחשות או רגישות פוליטית, ומפעילות יכולות צבאיות מיוחדות כדי לתפוס, להשמיד, ללכוד, לנצל או לפגוע ביעדים שהוגדרו. פעולה ישירה שונה מפעולות התקפיות קונבנציונליות ברמת הסיכון הפיזי והמדיני, בשיטות הפעולה, וברמת יכולת ההפללה והדיוק הנדרשים כדי להשיג יעדים ספציפיים."
סיורים מיוחדים (SR) - "פעולות סיור ומעקב הנערכות במסגרת מבצעים מיוחדים בסביבות עוינות, מוכחשות או רגישות פוליטית לאיסוף או אימות מידע בעל משמעות אסטרטגית או מבצעית, באמצעות יכולות שאינן בנמצא בדרך כלל בכוחות קונבנציונליים. פעולות אלה מספקות ערך מוסף למפקדים ומשלימים סיור ומעקב קונבנציונלי אחר."
חילוץ קרבי וחילוץ חשאי (CSAR).
מלחמה בטרור - פעולות התקפיות ישירות או עקיפות נגד רשתות טרור בזירה גלובליות ואזוריות כדי למנוע, להרתיע, לקדם ולהגיב לאיומי ואירועי טרור.
פעולות השתלטות וחילוץ בני ערובה, והגנה על מתקנים וחומרים רגישים של ארצות הברית באזורים מעבר לים.
פעילויות למניעת פיתוח, החזקה, והפצה של חומרים, טכנולוגיות ואמצעי אספקה, לשימוש בנשק להשמדה המונית (WMD), על ידי גורמים מדינתיים ולא-מדינתיים.
יחסים אזרחיים - קשרי ממשל ותרבות עם הממשלה הזרה, צבאה ואוכלוסייתה.
הגנת פנים זרה - מאמצים אזרחיים וצבאיים לסיכול מרד או הפיכה אלימה בממשל המקומי, הגנה מפני חתרנות, התקוממות, טרור ואיומים אחרים המאיימים על הביטחון והיציבות הפנימים.
סיוע וייעוץ בארגון, הדרכה והצטיידות, של כוחות הביטחון המקומיים.
לוחמה פסיכולוגית - פעולות תעמולה כדי להשפיע על רגשותיהם, מניעיהם, ובסופו של דבר על התנהגות ממשלות זרות, ארגונים, קבוצות ואנשים פרטיים באופן שישרת את היעדים שהוגדרו.
לוחמה לא קונבנציונלית - פעולות סיוע לתנועות מחתרת כדי להביא להחלפת השלטון או למלחמה בכוח כובש.
פעולות סיוע הומניטרי כדי להקל או להפחית את הסבל האנושי, מחלות, רעב או עוני.
מרכיבי המערך

| סמל | שם היחידה | בסיס | ייעוד |
| --- | --- | --- | --- |
|  | פיקוד המבצעים המיוחדים המשולבים (JSOC) | פורט בראג, קרוליינה הצפונית | ייעודו להפעיל את הכוחות שהוקצו או סופחו לו לביצוע מבצעים מיוחדים משולבים ופעולות ספציפיות נגד איומים על אדמת המולדת והגנה על האינטרסים  של ארצות הברית בחו"ל. |
|  | פיקוד המבצעים המיוחדים של צבא ארצות הברית (USASOC) | פורט בראג, קרוליינה הצפונית | תפקידו להכשיר ולספק כוחות מיוחדים בצבא היבשה, לביצוע מבצעים מיוחדים ברחבי העולם, לתמיכה בפעילות הפיקודים הקרביים המאוחדים ובשגרירויות ארצות הברית  וסוכנויות אחרות. |
|  | פיקוד המבצעים המיוחדים של חיל האוויר של ארצות הברית (AFSOC) | הרלבורט פילד, פלורידה | ייעודו לספק יכולות אוויריות למבצעים מיוחדים ברחבי העולם. |
|  | פיקוד הלוחמה המיוחדת של צי ארצות הברית (NSWC) | סן דייגו | תפקידו להכשיר, לאמן, לצייד, להעמיד בכוננות ולשלוח כוחות מיוחדים של הצי למבצעים מיוחדים של הפיקודים הקרבים המאוחדים ברחבי העולם. |
|  | פיקוד המבצעים המיוחדים של חיל הנחתים (MARSOC) | קמפ לאז'ון, קרוליינה הצפונית | משימת הפיקוד היא לאמן, לארגן, לצייד ולשלוח כוחות מיוחדים  של נחתים לתמיכה בפעילויות הפיקודים הקרביים המאוחדים  וסוכנויות אחרות של ארצות הברית.  |
מפקדות זירתיות
|  | מפקדת המבצעים המיוחדים של פיקוד מרכז  (SOCCENT) | בסיס חיל האוויר מקדיל | אחראי על תיאום וביצוע פעולות של כוחות מיוחדים בתחומי האחריות של פיקוד המרכז. |
|  | מפקדת המבצעים המיוחדים של פיקוד אפריקה (SOCAFRICA) | שטוטגרט, גרמניה | אחראי על תיאום וביצוע פעולות של כוחות מיוחדים ביבשת אפריקה. |
|  | מפקדת המבצעים המיוחדים של פיקוד אירופה (SOCEUR) | שטוטגרט, גרמניה | אחראי על תיאום וביצוע פעולות של כוחות מיוחדים בתחומי האחריות של פיקוד אירופה. |
|  | מפקדת המבצעים המיוחדים של פיקוד הצפון (SOCNORTH) | בסיס כוח החלל פיטרסון, קולרדו | אחראי על תיאום וביצוע פעולות של כוחות מיוחדים בתחומי ארצות הברית, פוארטו ריקו, קנדה, מקסיקו, ואיי בהאמה. |
|  | מפקדת המבצעים המיוחדים פאסיפק (SOCPAC) | בסיס סמית', אואהו, הוואי | אחראי על תיאום וביצוע פעולות של כוחות מיוחדים באזור תחומי האחריות של הפיקוד האינדו-פאסיפיק ואסיה. |
|  | מפקדת המבצעים המיוחדים של פיקוד הדרום (SOCSOUTH) | דוראל, פלורידה | אחראי על תיאום וביצוע פעולות של כוחות מיוחדים באזור תחומי האחריות של הפיקוד הדרומי. |
ראו גם

כוחות מיוחדים
כוחות המבצעים המיוחדים של ארצות הברית
הכוחות למבצעים מיוחדים של צבא רוסיה
הכוחות המיוחדים של הממלכה מהאוחדת
פיקוד המבצעים המיוחדים של צרפת
הערות שוליים

↑  USSOCOM, HEADQUARTERS USSOCOM
↑  <rUS Department of Defense (2007-07-12). "Joint Publication 1-02 Department of Defense Dictionary of Military and Associated Terms" (PDF). אורכב מ-המקור (PDF) ב-2009-11-08. נבדק ב-2007-10-01.
↑  Department of Defense, [https://web.archive.org/web/20091108082044/http://www.dtic.mil/doctrine/jel/new_pubs/jp1_02.pdf#page=511 Department of Defense
Dictionary of
Military and Associated Terms
Joint Publication 1-02] (עמ' 511), Wayback Machine, ‏19 August 2009
| הפיקודים הקרביים המאוחדים במחלקת ההגנה של ארצות הברית |
| --- | --- | --- |
| פיקודים מרחביים | פיקוד אפריקה • פיקוד מרכז • פיקוד אירופה • פיקוד צפון • פיקוד האינדו-פסיפי • פיקוד דרום • פיקוד החלל |  |
| פיקודים פונקציונליים | פיקוד המבצעים המיוחדים • הפיקוד האסטרטגי • פיקוד התובלה • פיקוד הסייבר |  |
| --- | --- |
בקרת זהויות :  NLI: 987007347150605171  ISNI: 0000 0001 2183 1493  LCCN: no93019387  VIAF: 149846623   WorldCat (עם VIAF): 149846623
כפר אדומים

| --- | --- |
כפר אדומים במבט ממצפה אורית
מדינה: ישראל ישראל
מחוז: יהודה ושומרון
מועצה אזורית: מטה בנימין
גובה ממוצע: ‎279 מטר
תאריך ייסוד: 1979
סוג יישוב: יישוב 5,000‏–9,999 תושבים
נתוני אוכלוסייה לפי הלמ"ס לסוף אוקטובר 2024 (אומדן)
  - אוכלוסייה: 5,108 תושבים
 מפת מיקום  מפה דינמית   (למפת הרי ירושלים מוגדלת) כפר אדומים(למפת הרי ירושלים רגילה) כפר אדומים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר אדומים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר אדומים31°49′06″N 35°20′40″E﻿ / ﻿31.8183754308988°N 35.3444941277987°E﻿ / 31.8183754308988; 35.3444941277987  heמפת היישובים של מועצה אזורית מטה בנימין (in English: Mateh Binyamin Regional Council) באדום - כפר אדומים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

כְּפַר אֲדֻמִּים הוא התנחלות ויישוב קהילתי הנמצא בצפונו של מדבר יהודה על הגדה הדרומית של נחל פרת (ואדי קלט), צפונית לכביש ירושלים - ים המלח וצפונית-מזרחית לעיר מעלה אדומים, בגובה של 367 מטר מעל פני הים. היישוב משתייך למועצה אזורית מטה בנימין. הלשכה המרכזית לסטטיסטיקה כוללת בנתוני האוכלוסייה של כפר אדומים גם את אוכלוסיית היישובים אלון ונופי פרת, שיושבים בשטחו המוניציפלי של היישוב, אך מתנהלים באופן עצמאי.